
Bevezetés 



A könyv, amelyet Várnagy Elemér 80. születésnapjára állítottak 
össze a pécsi diákok, a példamutató pedagógus és nagyszerű kuta- 
tó írásaiból nyújt át egy csokorra valót az érdeklődő olvasóknak. A 
kötet végén elhelyezett, igen gazdag és színes, az alkotói életutat 
jó reprezentáló bibliográfia mutatja, hogy Tanár Úr mennyire 
termékeny és sokoldalú szakíró. Ha valamennyi tanulmányát és 
cikkét egymás mellé illesztenénk, akkor tűnne ki igazán gondolat- 
gazdagsága és munkabírása. Ebben a könyvben ugyan erre nincs 
mód, ám a jó érzékkel, szakszerűen válogatott tanulmányok 
..cseppben is tükrözik a tengert", vagyis megmutatják, melyek is a 
gazdag életpálya kiemelkedő témái, a nevelés elméletének és gya- 
korlatának mely területei érdekelték, foglalkoztatták Várnagy 
Elemért. 

A sorban a cserkészetről, a cserkészpedagógiáról írott művé- 
ből vett részlet áll az élen. A szerző ebben a cserkészet céljait, filo- 
zófiai alapjait mutatja be, és számos gyakorlati tanácsot, módszer- 
tani útmutatást is nyújt. Eredetileg nagyobb lélegzetű művének e 
töredéke is jól mutatja, mit is jelent a cserkészet pedagógiája. 

A könyv következő tanulmánya az elmélyülten kutató, neve- 
léstörténész Várnagy Elemért hozza közelebb az olvasókhoz. A 
cisztercita rend pedagógiai tevékenységéről, hazai iskolaszerve- 
zésben szerzett múlhatatlan érdemeiről készített összegzés elő- 
ször a Magyar Tudományos Akadémia neveléstudományi folyóira- 
tában, a Magyar Pedagógiában jelent meg. Az elsődleges források- 
ból is merítő, fontos adatokat és neveket felvonultató írás kiváló 
segítség a magyar neveléstörténet tanításához. 

Az „Emlékképek roma barátaimról" című, korábban az Em- 
bernevelés hasábjain megjelent írás műfaja nehezen meghatároz- 
ható, leginkább talán a memoárirodalomhoz sorolható. Miként cí- 
me is jelzi Várnagy Elemér életének egy nagyon fontos feladatát, a 
cigány fiatalokkal való törődést beszéli el ez a néhány oldal, ter- 
mészetesen csak pár kiragadott történet és emlékfoszlány erejéig. 
A cikkben megfogalmazott, elgondolkodtató és igen tanulságos 

mondat akár a szerző életének egyik ars poéticája-kén t is felfogha- 
tó: .mindnyájan különbözők vagyunk egymástól és mégis mind- 
nyájan egyformák". 

A kötet záró írásai, az „öregcserkész" Várnagy Elemér egyko- 
ri tábori emlékei és lelki atyjáról, tanáráról, Kühn Szaniszlóról 
írott gondolatai azt az ifjú korát hozzák elénk, amely tulajdonkép- 
pen kialakította, megszilárdította a világlátását, a nevelésről, a pe- 
dagógiáról és az emberségről való példákkal szolgált számára. 
Mindazok a tulajdonságok, amelyek szeretett tanárát jellemezték, 
Várnagy Tanár Űr tanári és kutatói pályája r is jelen voltak. Aki di- 
ákként, kollégaként, barátként ismerte és ismerheti őt, jól tudja, 
hogy ő mindig szeretetet és türelmet mutatott, és maga körül a 
lelkében élő harmóniát sugározza szét. 

Ennek a kötetnek a jól válogatott, változatos írásai megmu- 
tatják Várnagy Elemér több oldalát, széleskörű érdeklődését. Kü- 
lönböző témáik ellenére is összekapcsolja azonban őket valami 
rejtélyes kapocs. Valami, ami nem más, mint a szerző emberben és 
Istenben hívő, az életét, a hivatását szolgálatnak tekintő, a neve- 
lést és a tudomány művelését mások emelésére használó, örökö- 
sen az igaz értékekre tanító Várnagy Elemér rendkívüli személyi- 
sége. 

Pécs, 2010. szeptember 13. 

Ambrusné Kéri Katalin 

Szakmai életűt-lapozgató 

Várnagy Elemér köszöntése 



A kötet a nyitottság, a kitartó emberi/szakmai 
elhivatottság és a termékeny írói mentalitás 
szellemében a 80 éves Várnagy Elemért kö- 
szönti. A válogatott írások a Tanár Űr ember- és 
természetközeli látásmódjából gazdagon 
merítkeznek, így tanulmányai, leírásai és 
visszaemlékezései mindenekelőtt szakmai 
életútjának humánumát ragadják meg. 
A cserkészek nyári táboroztatásától a nevelési 
és oktatási problémák feltárásán keresztül 
egészen a 21. századi pedagógiai törekvésekig 
bezárólag színes publikációs paletta kínálta a 
lehetőséget a kötet összeállításához, amely 
barátok és kollégák, tanítványok és családtagok 
közreműködésének az eredménye. 



